भाजपा विधायक शिवरतन शर्मा ने आरोप लगाया कि कांग्रेसी नहीं चाहते कि सरकार किसानों को बोनस दे। लम्बे समय तक सत्ता में रही कांग्रेस ने किसानों के लिए कुछ नहीं किया। इसी का नतीजा है कि 15 साल से ये लोग विपक्ष में बैठे हैं और अभी 10-15 साल उसी तरफ बैठेंगे। उन्होने कहा कि हमारी सरकार किसानों को लगातार बोनस दे रही है। पहले 150, 180, 250 और अब 300 रुपए दे रहे हैं।हमारी सरकार किसानों को बिना ब्याज पर कृषि ऋण दे रही है, किसान सम्पन्न हुए हैं। देश की जनता जागरूक है और वह आने वाले नवंबर महीने में कांग्रेस को इस नाटक का जवाब देगी।